ตามรอยความอร่อยสมาชิกวงในคุณ JuGajun Thanya มา... ร้านอยู่ตรงแถวๆวัดดอนเมือง เห็นรีวิวเนื้อเป็ดย่างน่าโดนมากมาย วันนี้ผ่านมาแถวนี้เลยอยากมาลองลิ้มชิมรสดูสักที

เมนูวันนี้
● มะระซี่โครงหมูตุ๋น (50.-) มะระชิ้นโต ไม่ขม มาพร้อมกับซี่โครงหมูตุ๋นเนื้อนุ่มดี รสชาติเค็มนิดๆ ขมหน่อยๆ ชอบนะ อร่อยดี แต่ให้ดีอยากให้อุ่นร้อนกว่านี้เสียหน่อยจะดีงามมาก
● ข้าวหน้าเป็ดย่าง (50.-) ให้เนื้อเป็ดมาเยอะดี ชิ้นหนา หนังกรอบ เนื้อนุ่มไม่เหม็บสาบ น้ำราดเค็มนำหวานนิดๆ ไม่ค่อยข้นหนืดนัก
● ข้าวกะเพราเป็ดย่าง (50.-) ชอบตรงใช้กะเพราป่าใบใหญ่ ใส่มาเยอะดี ได้รสชาติความเป็นผัดกะเพราชัดเจน เผ็ดไม่มาก ข้าวนุ่ม ทานคู่กับน้ำปลาพริก อร่อยเลิศ 

โดยรวมก็โอเคอยู่นะ รสชาติอาหารถูกปาก ราคาไม่แพง ปริมาณเยอะจานนึงอิ่มมาก ข้อเสียหาที่จอดรถค่อนข้างลำบาก
